Ако вашият душ е със стар шлаух е много вероятно именно той да е причината за слабата струя на душа. Една от най-ясните индикации за това е ако водата тече достатъчно силно през батерията на душа, но когато я пренасочите към душа, силата на струята се губи значително.
Преди да пристъпите към подмяна на шлауха, е необходимо да проверите дали самата душ слушалка не е компрометирана също. Свалете я и я почистете добре с препарат за баня и гъбичка. Обърнете внимание на дюзите на душа и ако е необходимо, използвайте тънък предмет за тяхното почистване. След това може да тествате душа отново. Ако през дюзите водата преминава добре, то може да спестите малко средства и да смените само шлауха.